stanford-oval/wikipedia huggingface dataset:
נטע שפיגלמן
ביוגרפיה

נטע שפיגלמן נולדה בירושלים לאלישע שפיגלמן, עיתונאי בערוץ הראשון בטלוויזיה ואהובה שפיגלמן, שעבדה שנים רבות במשרד התחבורה, ולה שני אחים: לביא ותום. לוי שפיגלמן, סבה מצד אביה, היה מפקד "ההגנה" בים המלח, ונהרג ב-1948 במהלך מלחמת העצמאות. בהיותה בת חצי שנה נסעה עם משפחתה לשליחות בארצות הברית, עד שהייתה בת ארבע. מגיל מאוד צעיר היא רצתה להיות שחקנית. בכיתה ה' נכנסה למרכז נורית קציר, תיאטרון הנוער המרכזי בירושלים, שם הייתה במשך שנים רבות בת טיפוחיה של שרה נורמן, מנהלת המרכז. בכיתה ח' התקבלה ל"במת עשרה", הקבוצה הייצוגית של המרכז, שם הייתה עד כיתה י"ב.
למדה במתא"ן בשנים 1998–2000. שפיגלמן למדה בבית הספר גבעת גונן בקטמון, מכיתה א' עד י"ב, שהתבסס על ערכי תנועת העבודה.
בצבא שירתה בתיאטרון צה"ל (2000-2002). חודשיים אחרי שהשתחררה מהצבא החלה ללמוד בסטודיו למשחק של יורם לווינשטיין. היא זכתה במלגת קרן שרת אמריקה ישראל ב-2004 ו-2005,[דרוש מקור] וסיימה את לימודיה בסטודיו ב-2006. במחזור שלה למדו לירז אבני-סגל, הילה סעדה, נועה קולר, ורד פלדמן והדר רצון-רותם. בהפקת מחזה בשנה השלישית ללימודיה אצל יורם לוינשטיין ראו אותה יבגני אריה ולנה קריינדלין. מאז היא חלק מלהקת השחקנים של תיאטרון גשר; שיחקה גם בתיאטראות "הקיבוץ" ו"חיפה".
שפיגלמן זכתה בפרס האקדמיה לתיאטרון לשחקנית המבטיחה לשנת 2007 על משחקה כפופצ'ה בהצגה "יאקיש ופופצ'ה" מאת חנוך לוין בתיאטרון גשר. באותה שנה שיחקה בדרמת הטלוויזיה "אושר". ב-2008 שיחקה בסדרת הטלוויזיה "דאוס" ונבחרה על ידי נענע10 לאחת מ-10 "נבחרי השנה" של התיאטרון הישראלי.
ב-2009 שיחקה בהצגה "עשר שניות" בתיאטרון "גשר". ההצגה היא עיבוד למחזה הגרמני Norway Today, והיא פרי עבודה עצמאית[דרושה הבהרה] שלה ושל אורי יניב, ורצה למעלה משנה. ב-2010 שיחקה בסרט הקולנוע "היו לילות" ובסדרת הטלוויזיה "המשרד". באותה שנה סיימה לימודי משחק מול מצלמה אצל רות דייכס.
ב-2011 טסה עם תיאטרון "גשר" לפסטיבל "מסכת הזהב" במוסקבה עם ההצגה "שש דמויות מחפשות מחבר". היא כתבה יחד עם טל לוי ונועה קולר את "כלומניקית", הצגת יחיד אותה הציגה טל לוי בפסטיבל תיאטרונטו במרץ 2011. ההצגה מספרת על שחקנית שמנסה להצליח בעסקי השעשועים, סובלת כישלונות רבים ומחליטה לעשות מעשה קיצוני במהלך אודישן.
ב-2012 שפיגלמן השתתפה בפרויקט של אבי בנימין, "פסקול חי לסרט שאינו קיים", פרויקט מולטימדיה מוזיקלי, בכיכובו של בנימין. בפרויקט לקחו חלק גם יבגניה דודינה ומיכל ויינברג. באותה שנה זכתה בפרס המשחק ע"ש מוסקו אלקלעי עבור תפקיד הבמאית ב"קרב עיניים" של אורית פוקס רותם.[דרוש מקור]
ב-2014 שיחקה בתפקיד הראשי של שן טה/שוי טה, בהצגה "הנפש הטובה מסצ'ואן בבימויו של יבגני אריה. בטלוויזיה שיחקה את דמותה של יונה וולך בפרק בסדרת הטלוויזיה "המקוללים", ששודרה בערוץ 8 בבימויו של חגי לוי.
ב-2015 שיחקה בתפקיד הראשי בסרט הקולנוע "נדיה - שם זמני" בבימויה של טובה אשר. על משחקה בסרט זה הייתה מועמדת לפרס אופיר בקטגוריה השחקנית הראשית הטובה ביותר. ב-2018 שיחקה בסרט “מונטנה", שכתבה וביימה לימור שמילה. היא זכתה שוב במועמדות לפרס אופיר, הפעם בקטגוריית שחקנית המשנה הטובה ביותר, על משחקה בסרט זה.
שפיגלמן דיבבה לעברית מספר סדרות אנימציה שהוקרנו בערוצים דיסני והופ!.
החל מדצמבר 2020, מגלמת את דמותה של שרון בסדרה "הבאר" שמשודרת בכאן חינוכית.
הצגות > בתיאטרון הקיבוץ

| שנה | הצגה | תפקיד | מחזאי | במאי |
| --- | --- | --- | --- | --- |
| 2006 | אגדת סוף עונה | המלכה קרלה | גיל צרנוביץ | גיל צרנוביץ |
הצגות > בתיאטרון חיפה

| שנה | הצגה | תפקיד | מחזאי | במאי |
| --- | --- | --- | --- | --- |
| 2006 | חי בסרט | מונולוג של מרתה מתוך הסרט "מי מפחד מווירג'יניה וולף?" | טקסטים מהקולנוע בעיבודו של שמעון מימרן | שמעון מימרן |
הצגות > בתיאטרון גשר

| שנה | הצגה | תפקיד | מחזאי | במאי |
| --- | --- | --- | --- | --- |
| 2006 | וריאציות לתיאטרון ותזמורת | תפקידים שונים | הצגת שירים בעברית וברוסית על החיים ברוסיה | יבגני אריה |
| 2007 | הבן הבכור | מאיה | אלכסנדר ומפילוב | לנה קריינדלין |
| 2007 | יאקיש ופופצ'ה | פופצ'ה חרופצ'ה | חנוך לוין | יבגני אריה ושמעון מימרן |
| 2008 | טרטיף | אלמיר | מולייר | יבגני אריה |
| 2009 | עשר שניות | יולי | איגור באוארשימה | בבימויו של יבגני אריה בשיתוף השחקנים, עוזר במאי רועי רשף מליח |
| 2009 | הרפר ריגן | ג'סטין רוס | סיימון סטיבנס | עודד קוטלר |
| 2010 | רביזור | מריה אנטונובנה | גוגול | יבגני אריה |
| 2010 | I love you" לנצח, אבל... | רוזי כץ, השושבינה, האמא ועוד | ג'ו דיפייטרו | אמיר וולף |
| 2010 | שש דמויות מחפשות מחבר | הבת | לואיג'י פיראנדלו | יבגני אריה |
| 2010 | דון ז'ואן | דונה אלווירה | מולייר | אלכסנדר מורפוב |
| 2012 | הארווי | מרי | מרי צ'ייס | משה איבגי |
| 2012 | חמישה קילו סוכר | תלמידה, זונה, בחורה בכיכר | גור קורן | יבגני אריה |
| 2012 | פרימה דונה | ברברה ומריה | ג'פרי הטשר | אלכסנדר מורפוב |
| 2012 | החיים בשלוש גרסאות | אינז | יסמינה רזה | אמיר וולף |
| 3 ביולי 2013 | פיניטה לה קומדיה! | מריה | עיבוד של אלכסנדר מורפוב ורועי חן ל"המתאבד" מאת ניקולאי ארדמן | אלכסנדר מורפוב |
| 13 בינואר 2014 | הדיבוק | אמא של לאה | עיבוד של רועי חן לש. אנ-סקי | יבגני אריה |
| 16 באפריל 2014 | מסעות אודיסאוס | פנלופה/שיר, קירקה, סירנה | עיבוד של רועי חן להומרוס | שיר גולדברג |
| 2014 | אליס | אליס הנערה | רועי חן | יחזקאל לזרוב |
|  | כפר | קלרה | יהושוע סובול | יבגני אריה |
| 30 באוקטובר 2014 | הנפש הטובה מסצ'ואן | שן טה/ שוי טה | ברטולט ברכט | יבגני אריה |
| יולי 2016 | בזעיר אנפין | דבורה זלצמן | על פי ספרו של ירמי פינקוס | ארז דריגס |
| 2016 | קדוש מעונה | המורה למדעים | מריוס פון מיינבורג | לנה קריינדלין |
| 2017 | קיץ במריאנבד | אסתר | נגה אשכנזי על פי שלום עליכם | אמיר י' וולף |
| 2017 | אבות ובנים | אנה סרגייבנה | על פי טרוגנייב | יחזקאל לזרוב |
| 28 ביוני 2018 | אורסטיאה | אלקטרה | אייסכילוס | יבגני אריה |
| 2019 | רווקים ורווקות | פלוציקה | חנוך לוין | עמית אפשטיין |
| 2020 | הנודדים | סופי | אנה זיגלר | אמיר י' וולף |
| 2021 | אלף שמשות זוהרות | מרים | אורסולה רני סלמה | נועם שמואל |
| 2021 | הכלה וצייד הפרפרים |  | ניסים אלוני | יאיר שרמן |
| 2021 | בכל שעה עגולה |  | יחזקאל לזרוב | יחזקאל לזרוב |
| 2021 | שפת אם - מַאמֶע לושֶן | קלרה | סשה זלצמן | דדי ברון |
הצגות > בפרינג'

| שנה | הצגה | תפקיד | תיאטרון | מחזאי | פרסים |
| --- | --- | --- | --- | --- | --- |
| ספטמבר 2012 | חמור אוכל תפוז | יעל טל | פסטיבל עכו | יעל טל | זכתה בפרס האנסמבל |
| אוקטובר 2012 | חמור אוכל תפוז | יעל טל | תיאטרון תמונע | יעל טל |  |
| 2018 | פציעות קטנות | קיילין | צוותא | ארז דריגס |  |
| 2019 | להציל את שמואל | מזל | צוותא-קצר | תומר |  |
פילמוגרפיה > קולנוע

| שנה | סרט | תפקיד | במאי | מפיק |
| --- | --- | --- | --- | --- |
| 2010 | היו לילות | ד"ר חנה | רוני ניניו | אבוט ברקאי |
| 2012 | קרב עיניים | הבמאית | אורית פוקס | בית הספר סם שפיגל לקולנוע ולטלוויזיה |
| 2014 | מנפאואר |  | נועם קפלן | אורית זמיר, מתן גידה, יואב רועה |
| 2015 | נדיה - שם זמני | מאיה/ נאדיה | טובה אשר | אסתי-יעקב מקלברג, חיים מקלברג, רות כץ, סבטלנה בר |
| 2018 | מונטנה | קרן | לימור שמילה | USM |
| 2018 | בית בגליל |  | אסף סבן |  |
| 2022 | בחורים טובים | אמא של מוטי | ארז תדמור | יקי רייסנר, צחי כהן, משה אדרי |
טלוויזיה
| שנה | סדרה | תפקיד | ערוץ | במאי | הפקה |
| --- | --- | --- | --- | --- | --- |
| 2007 | אושר | כרמית | ערוץ 2 | אבירם שולחני | חברת פימפה הפקות |
| 2008 | דאוס | שניידר | ערוץ הילדים | גידי דר | סינפלוס |
| 2010 | המשרד | נורית | yes Comedy | איתן צור | יולי אוגוסט הפקות |
| 2013 | בלתי הפיך | רותי | ערוץ 2 | סיגל אבין | יולי אוגוסט הפקות |
| 2014 | המקוללים | יונה וולך | HOT | חגי לוי ויונתן גורפינקל | לירן עצמור וחגי לוי |
| 2018 | הרמון | אלינור | רשת | גדי טאוב ומרקו קרמל | אנדמול שיין ישראל |
| 2017 | אורי ואלה | גבי | Hot | יובל שפרמן | גרוס |
| 2020 | הבאר | שרון | כאן חינוכית | יהונתן בר אילן |  |
| 2022 | ריקוד האש | מינה | yes TV DRAMA | רמה בורשטיין | אדר שפרן, kuma studios |
| 2024 | סודה | גיטה |  |  |  |
דיבוב
| שנה | שם ההפקה | תפקיד | ערוץ |
| --- | --- | --- | --- |
| 2010–2011 | קיק | ג'קי וואקרמן, דניס באטווסקי ודמויות נוספות | ערוץ דיסני |
| 2011 | טינגה טינגה | הג'ירפה והדבורים | ערוץ הופ! |
| 2011 | סמי הכבאי | אדלה פרייס (דיליס פרייס) | ערוץ הופ! |
| 2015 | סמי הכבאי - גיבורי הסופה | אדלה פרייס (דיליס פרייס) | ערוץ הופ! |
| 2018 | נילס | אקה | דיסני |
| 2019 | הכוכב של אנדרה וטאטי | אישה | כאן חינוכית |
נטע שפיגלמן ב"שש דמויות מחפשות מחבר", תיאטרון גשר, 2010
נטע שפיגלמן ב"דון ז'ואן", גשר, 2010
נטע שפיגלמן ואלכסנדר סנדרוביץ' ב"טרטיף", גשר, 2008
נטע שפיגלמן ב"יאקיש ופופצ'ה", גשר, 2007
רכסי המלכה אליזבת

ערך זה עוסק ברכסי הרים בהרי הרוקי הקנדיים. אם התכוונתם לרכס הרים באנטארקטיקה, ראו .
| --- | --- |

 מידע כללי
 גובה:  3,268 מ' 
 שטח:  817 קמ"ר 
 מדינה:  קנדה 
 מיקום:  אלברטה, קנדהקנדה
 רכס הרים:  הרי הרוקי הקנדיים 
 קואורדינטות:  52°36′36″N 117°31′41″W﻿ / ﻿52.61°N 117.528°W﻿ / 52.61; -117.528
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכסי המלכה אליזבת(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכסי המלכה אליזבת(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכסי המלכה אליזבת(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתרכסי המלכה אליזבת
 
רכסי המלכה אליזבת (באנגלית: Queen Elizabeth Ranges) היא קבוצה של רכסי הרים בהרי הרוקי הקנדיים, בצידו הדרומי של הפארק הלאומי ג'ספר, בפרובינציית אלברטה שבקנדה. הקצה הצפוני של הרכסים נמצא מערבית לאגם מדיסן, והרכסים משתרעים לכיוון דרום מזרח עד לאגם מאליין.
שטח הרכסים 817 קמ"ר.
פסגות

הרכסים כוללים את ההרים והפסגות הבאות:
| הר | גובה במטרים | שם באנגלית |
| --- | --- | --- |
| הר אנווין | 3,268 | Mount Unwin |
| הר שארלטון | 3,217 | Mount Charlton |
| הר מרי וו | 3,201 | Mount Mary Vaux |
| הר קורונט | 3,152 | Coronet Mountain |
| פסגת ליספראן | 3,141 | Llysfran Peak |
| הר מופאט | 3,090 | Mount Moffat |
| פסגת סמסון | 3,081 | Samson Peak |
| הר פול | 2,805 | Mount Paul |
| פסגת לאה | 2,801 | Leah Peak  |
| פסגת אופאל | 2,800 | Opal Peak  |
| הר ג'וליאן | 2,760 | Mount Julian |
| הר הלמט | 2,612 | Helmet Mountain |
היסטוריה > מקור השם

שמה של קבוצת ההרים ניתן לה בשנת 1953 על מנת לציין את הכתרת המלכה אליזבת השנייה, כמלכת קנדה.
הערות שוליים

↑  מידע גאוגרפי באתר אנציקלופדיית ההרים הקנדית
↑  לפי מקור אחר 742 קמ"ר
↑  לפי מקור אחר 2,441 קמ"ר
שלוחת אבוט

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  רכס החברה המלכותית 
 קואורדינטות:  78°15′22″S 161°53′42″E﻿ / ﻿78.256111111111°S 161.895°E﻿ / -78.256111111111; 161.895
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומישלוחת אבוט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומישלוחת אבוט
 
שלוחת אבוט (באנגלית: Abbott Spur) הוא שלוחה מכוסה קרח בארץ ויקטוריה שבאנטארקטיקה. השלוחה מפרידה בין קצהו התחתון של קרחון ראטגרס לבין קרחון אליסון בצידו המערבי של רכס החברה המלכותית.
היסטוריה ומקור השם

שם השלוחה ניתן לה על ידי הוועדה המייעצת לשמות אנטארקטיים בשנת 1994, והיא נקראת על שם רובין ר. אבוט (Robin R. Abbott) שהיה המפעיל של מנחת המסוקים בתחנת מקמרדו, והיה פעיל בתיאום ותכנון המדעי בחקר אנטארקטיקה משנת 1984.
הערות שוליים

↑  מקור השם
| אנטארקטיקה |
| --- | --- | --- |
| היסטוריה | העידן ההרואי של חקר אנטארקטיקה • המשלחת האנטארקטית הבלגית • המשלחת השוודית לאנטארקטיקה • משלחת הקוטב הדרומי • משלחת טרה נובה • אמנת אנטארקטיקה |  |
| תביעות טריטוריאליות |  ארץ אדלי •  אנטארקטיקה הארגנטינאית • אוסטרליה הטריטוריה האנטארקטית האוסטרלית •  הטריטוריה האנטארקטית הבריטית • צ'ילה אנטארקטיקה צ'ילנה • ניו זילנד שטח חסות רוס • ברזיל "אזור האינטרסים" של ברזיל באנטארקטיקה • נורווגיה ארץ המלכה מוד ואי פטר הראשון •  שוואביה החדשה (1939–1945) • ארץ מרי בירד |  |
קו אודר-נייסה

הקו
גרמניה: אבדן שטחים בין 1919–1945. קו אודר-נייסה תוחם את גבולה המזרחי הנוכחי של גרמניה המאוחדת
קו אודר-נייסה (בפולנית: Granica na Odrze i Nysie Łużyckiej, בגרמנית: Oder-Neiße-Grenze) נקבע בעקבות מלחמת העולם השנייה כגבולה המזרחי של גרמניה וגבולה המערבי של פולין. הקו נוצר בעיקר בתוואי הנהרות אודר ונייסה, עד לים הבלטי.
כל השטח מזרחית לקו, שהיה גרמני לפני המלחמה, טוהר אתנית מגרמנים אחרי המלחמה (שגורשו מערבה) והוענק לפולין, שקיבלה את חבל פומרניה, ולברית המועצות, שקיבלה את החלק הצפוני של פרוסיה המזרחית. הקו ציין את הגבול בין הרפובליקה הדמוקרטית הגרמנית (גרמניה המזרחית) לפולין בין 1950 ו-1990. מאז שנת 1990 ואיחוד גרמניה, הקו מציין את הגבול בין גרמניה המאוחדת לפולין.
ראו גם

קו קרזון
רכס קינג (קליפורניה)

ערך זה עוסק בהר במדינת קליפורניה שבארצות הברית. אם התכוונתם למשמעות אחרת, ראו .
| --- | --- |

 מידע כללי
 גובה:  4,091 רגל 
 מדינה:  ארצות הברית 
 מיקום:  קליפורניה, ארצות הבריתארצות הברית
 קואורדינטות:  40°09′54″N 124°08′02″W﻿ / ﻿40.1651°N 124.134°W﻿ / 40.1651; -124.134
  (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטרכס קינג(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטרכס קינג
 
מפרץ רכס קינג
שפך נהר אל האוקיינוס, ברכס קינג
שושני ים במפרץ רכס קינג
רכס קינג (באנגלית: The King Range) או רכס פסגת קינג (King's Peak Range) הוא רכס הרים, בצפון רכסי החוף של קליפורניה, במחוז המבולדט במדינת קליפורניה שבארצות הברית.
גאוגרפיה

מרבית משטח הרכס נמצא ב"אזור השימור הלאומי רכס קינג" (King Range National Conservation Area) וב"שטח הבר רכס קינג" (King Range Wilderness Area)בחלק מרכסי החוף הצפוניים, רכס קינג מקביל לחוף האוקיינוס השקט, ומדרונות הרכס התלולים גובלים בחוף הים.
רכס קינג מצוי במפגש של שלושה לוחות טקטוניים — הלוח הפסיפי, הלוח הצפון-אמריקאי ולוח חואן דה פוקה, ולכן פוקדות את אזור הרכס, לעיתים תכופות רעידות אדמה.
הרי הרכס אינם גבוהים, שיא גובהו של הרכס - פסגת קינג מגיעה לגובה של 1,247 מטרים מעל פני הים. ברכס, בגבהים העולים על 1,000 מטרים יורד שלג מספר פעמים בשנה.
גאוגרפיה > חי וצומח

הרכס מהווה חלק מאזור יערות החוף של צפון קליפורניה, והוא מכוסה יערות (בעיקר אשוח-דאגלס, וסקוויה נאה).
נהרות ונחלים רבים עוברים בשטח הרכס. באזור המוגן מספר בעלי חיים בסכנת הכחדה, ובהם: אלתית כסופה, אלתית גמלונית, טרוטת עין הקשת, ולילית מנוקדת צפונית.
חיות בר אחרות בשטח המוגן הם: השקנאי החום, עיטם לבן ראש, בז נודד, איילים, שלכים, לוטרות, שועל אפור מצוי ודוב שחור.
היסטוריה

רכס קינג היה ביתם של העמים האינדיאנים מאטול וסינקיון. במאה ה-19 האזור החלה האזור להתפתח מסחרית, ושימש לכריתת עצים, דיג, חוואות, ובורסקאות.
בין השנים 1936–1937, כאשר נבנה כביש מספר 1 של קליפורניה, בשל הרכס התלול, נבנה הכביש ממזרח לרכס, ואזור הרכס והחוף נשארו לא מפותחים (ועל כן נקרא האזור בשם "החוף האבוד").
ב-1970 קונגרס ארצות הברית הכריז על אזור של 240 קמ"ר של הרכס כשמורת טבע (King Range National Conservation Area), ובשנת 1971 הוכר מסלול הליכה ברכס כ"מסלול הליכה לאומי" (והוא הראשון שהוכר ככזה בארצות הברית).
בשנת 2000 נשיא ארצות הברית ביל קלינטון חתם על החוק הקובע כי אזור החוף והאיים בסמוך לו הם אזור טבע מוגן לאומי בשם "האזור הלאומי חוף קליפורניה" (California Coast National Monument).
בשנת 2006 קונגרס ארצות הברית הכריז על שטח נוסף של 172 קמ"ר שמורת טבע בשם " King Range Wilderness".
תיירות

ניתן לנפוש בשמורת הטבע (נדרש אישור לשם כך), וכן בשטח השמורה מספר מסלולי רכיבה אופני הרים.
הערות שוליים

↑  מידע גאוגרפי על רכס קינג
1 2  מידע גאוגרפי על פסגת קינג
1 2 3  ראו האתר הרשמי של שטח הבר רכס קינג
↑  ההיסטוריה של שמורת הטבע
↑  ההיסטוריה של מסלול ההליכה הלאומי רכס קינג
↑  ההיסטוריה של אזור הבר רכס קינג
↑  ראו שמורת הטבע רכס קינג - האתר הרשמי
רכסי פינליי

| --- | --- |
אין תמונה חופשית
 מידע כללי
 מדינה:  קנדה 
 מיקום:  קולומביה הבריטית, קנדהקנדה
 רכס הרים:  הרי אומינקה 
 קואורדינטות:  56°20′08″N 124°45′09″W﻿ / ﻿56.3356°N 124.7525°W﻿ / 56.3356; -124.7525
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכסי פינליי(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכסי פינליי(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט רכסי פינליי(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט רכסי פינליי
 
רכסי פינליי (באנגלית: Finlay Ranges) הם רכסי הרים המהווים חלק מהרי אומינקה בהרים הפנימיים בצפון פרובינציית קולומביה הבריטית שבקנדה.
שטח רכסי פינליי 4,818 קמ"ר. הרכסים מגיעים לגובה של 987 מטרים מעל פני הים. הרכסים כוללים את רכס באטלר ורכס ראסל.
מקור השם

שם הרכס אומץ רשמית ב-7 בדצמבר 1950
לקריאה נוספת

העדרם של קרחונים ברכסי פינלי:
Jane G. Ferrigno, , PP 16-17
הערות שוליים

↑  מידע גאוגרפי באתר אנציקלופדיית ההרים הקנדית
↑  גובה הרכס
↑  ההיסטוריה של שם הרכס
| ההרים הפנימיים |
| --- | --- | --- |
| רכסי הרים | או. קיי. • אווויג'י • אומינקה • אוסילינקה • אטנה • איגלנסט • אינג'ניקה • אספי • אקסלגולד • באביין • באטלר • באלקלי • בורנייט • בידי • בייט • ג'רמנסן • דריפטווד • האוסון • הארט • הוגם • הורסראנץ' • הייזלטון • וולברין • וייטסייל • טאהצה • טאקלה • טויה • טוצ'ה • טלקווה • טנקיהי • לבל • ליי • מוריס • מטסאנטאן • מיטשל • מקונל • נס • סוואנל • סטראטה • סיבולה • סיטליקה • סיפטון • סיקאני • סמיואל בלק • ספקטרום • סקינה • פאטולו • פינליי • פיק • פישינג • צ'יקמין • קאסאלקה • קאריבו הארט • קוואניקה • קוון יוטאסי • קונלי • קורמייר • קלאפאן • קצ'יקה • ראסל • רדה • רובי |  |
| הרים | אייס • אש • דארק • האוסון • וימפר • טאדדה • לבל • מוריין • מיהאז • נאנוק • ניישן • סטורם • ספאציזי • ספינקס • ספקטרום • קדה • קלאסטליין • קרטונה • קרונין |  |
| נהרות | אומינקה • אוסילינקה • אינג'ניקה • ג'רמנסן • מידל |  |
| אגמים | בר • טאקלה |  |
| פארקים פרובינציאליים | אגם באבין • אטלין • צ'ייס • קרחון בר |  |
רמת ברמל

| --- | --- |
אין תמונה חופשית
 מידע כללי
 על שם:  פיטר פרנק ברמל 
 גובה:  400 מ' 
 מיקום:  אזור הברית האנטארקטית,
 קואורדינטות:  85°17′00″S 89°30′00″W﻿ / ﻿85.2833°S 89.5°W﻿ / -85.2833; -89.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת ברמל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירמת ברמל
 
רמת ברמל או מתלול ברמל (באנגלית: Bermel Escarpment) היא רמה תלולה, שאורכה 28 קילומטרים, המשתרעת בין בסיסו של מסיב פורד, לפסגת קינג, בהרי תיל שבאנטארקטיקה.
שיאה של הרמה הוא בגובה של 400 מטרים מעל פני הים.
במתלול הפרש גבהים של 300 - 400 מטרים בין רמת הקוטב, למשטח מכוסה הקרח שמצפון לרמה.
היסטוריה

שמה של הרמה ניתן לה על ידי הוועדה המייעצת לשמות אנטארקטיים, והיא נקראת על שם פיטר פ. ברמל (Peter F. Bermel), קרטוגרף של הסקר הגאולוגי של ארצות הברית, אשר יחד עם ארתור ב. פורד (Arthur B. Ford) הוביל את משלחת הסקר של הסקר הגאולוגי אשר סקרה את האזור בין השנים 1960–1961, וכן הוביל את המשלחת של הסקר בין השנים 1962–1963 אשר סקרה את האזור שבין כף האלט לגבעות וילסון, ובין קרחון בירדמור להרי הורליק.
ראו גם

חצי האי ברמל
לקריאה נוספת

• Gunter Faure, Teresa M. Mensing, , P 228
הערות שוליים

1 2 3 4 5  מידע היסטורי וגאוגרפי
רכסי הוגם

| --- | --- |
אין תמונה חופשית
 מידע כללי
 גובה:  1,075 מ' 
 שטח:  8,867 קמ"ר 
 מדינה:  קנדה 
 מיקום:  קולומביה הבריטית, קנדהקנדה
 רכס הרים:  הרי אומינקה 
 קואורדינטות:  55°50′00″N 126°00′00″W﻿ / ﻿55.833333333333°N 126°W﻿ / 55.833333333333; -126
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכסי הוגם(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכסי הוגם(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט רכסי הוגם(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט רכסי הוגם
 
רכסי הוֹגֶם (באנגלית: Hogem Ranges) הם קבוצה של רכסי הרים בצפון מערב פרוביציית קולומביה הבריטית שבקנדה.
גאוגרפיה

ההרים ממוקמים בין אגם טאקלה ממערב ונהר אומינקה ממזרח ובין אגמי ניישון מדרום מזרח לבין נהר סוסטוט מצפון מערב.
שטח רכסי הוגן 8,867 קמ"ר והם חלק מהרי אומינקה שבהרים הפנימיים.
שיא גובהם של רכסי הוגן 1,075 מטרים מעל פני הים.
גאוגרפיה > תת-רכסים

רכסי הוגם כוללים את הרכסים הבאים:
רכס אקסלגולד
רכס קאריבו הארט
רכס קונלי
רכס מיטשל
רכס סיקאני
רכס סיטליקה
רכס ואיטאל
לקריאה נוספת

העדרם של קרחונים ברכסי הוגם:
• Jane G. Ferrigno, , PP 16-17
הערות שוליים

↑  לפי מקור אחר 7,793 קמ"ר
↑  רכסי הוגם באתר אנציקלופדיית ההרים הקנדית
↑  מידע גאוגרפי
| ההרים הפנימיים |
| --- | --- | --- |
| רכסי הרים | או. קיי. • אווויג'י • אומינקה • אוסילינקה • אטנה • איגלנסט • אינג'ניקה • אספי • אקסלגולד • באביין • באטלר • באלקלי • בורנייט • בידי • בייט • ג'רמנסן • דריפטווד • האוסון • הארט • הוגם • הורסראנץ' • הייזלטון • וולברין • וייטסייל • טאהצה • טאקלה • טויה • טוצ'ה • טלקווה • טנקיהי • לבל • ליי • מוריס • מטסאנטאן • מיטשל • מקונל • נס • סוואנל • סטראטה • סיבולה • סיטליקה • סיפטון • סיקאני • סמיואל בלק • ספקטרום • סקינה • פאטולו • פינליי • פיק • פישינג • צ'יקמין • קאסאלקה • קאריבו הארט • קוואניקה • קוון יוטאסי • קונלי • קורמייר • קלאפאן • קצ'יקה • ראסל • רדה • רובי |  |
| הרים | אייס • אש • דארק • האוסון • וימפר • טאדדה • לבל • מוריין • מיהאז • נאנוק • ניישן • סטורם • ספאציזי • ספינקס • ספקטרום • קדה • קלאסטליין • קרטונה • קרונין |  |
| נהרות | אומינקה • אוסילינקה • אינג'ניקה • ג'רמנסן • מידל |  |
| אגמים | בר • טאקלה |  |
| פארקים פרובינציאליים | אגם באבין • אטלין • צ'ייס • קרחון בר |  |
אולארצ'יק סטייל

"אולארצ'יק סטייל" הוא אלבום האולפן השמיני של הזמר הישראלי אלון אולארצ'יק. את האלבום הוציאה לאור בשנת 2011 חברת התקליטים התו השמיני. הרצועה "אין זמן" הוקלטה כדואט בין אולארצ'יק לבתו טסה. בנו מקס ניגן את צלילי הקונטרבס ואף נשמע ברצועה הראשונה והעשירית כקול רקע, לצד אלעד אדר ושי וצר. האלבום הוקלט באולפני פלוטו, ופורסם בפורמט תקליטור בלבד. הוא כולל גרסאות ג'אז למיטב שיריו אולארצ'יק.
רשימת רצועות

| מס' | שם | משך |
| --- | --- | --- |
| 1. | בא לשכונה בחור חדש  | 3:55 |
| 2. | מדינה קטנה  | 3:55 |
| 3. | כל הליל אני בגנך  | 4:19 |
| 4. | ערב של שושנים  | 3:42 |
| 5. | שעשועי כאילו  | 2:58 |
| 6. | כל דבר קט  | 4:47 |
| 7. | שני חלקים בתוך השלם  | 4:17 |
| 8. | מאוהב מידיי  | 4:01 |
| 9. | החיים קשים  | 3:19 |
| 10. | כולם כולם  | 3:21 |
| 11. | היא הולכת בדרכים  | 4:42 |
| 12. | אין זמן  | 3:34 |
| משך כולל: | משך כולל: | 46:55 |
הערות שוליים

↑  Alon Oleartchik=אלון אולארצ'יק* – Oleartchik Style = אולארצ'יק סטייל, דיסקוגס
| אלון אולארצ'יק |
| --- | --- | --- |
| אלבומי אולפן | אולארצ'יק • שעשועי כאילו • תגיד לי מה אתה מרגיש • בואי נגיד שאני שלך • אולארצ'יק בשקט • פעם בגליל - מבט מוזיקלי • רוק & רוך • אולארצ'יק סטייל • יום אחד • תה בשניים • אולארצ'יק. עכשיו |  |
| מיני-אלבומים | מתקרבים הכוכבים |  |
| אלבומי הופעה | אולארצ'יק ג'אז • נפגשנו Live • אולארצ'יק הלהקה ואני LIVE |  |
| אלבומי אוסף | האוסף • המיטב |  |
| סינגלים | "בא לשכונה בחור חדש" • "מאיר ואלון" • "היא הולכת בדרכים" • "גלים גלים" • "או שאתה שר או שלוקחים אותך מפה" • "כולם כולם" • "שלום סלאם" • "בחור אנלוגי בעולם דיגיטלי" • "בן בסט" • "החיים קשים" • "בואי נגיד (משחק המונופול)" • "נערה במשקפיים" • "בואי נתחבק" • "מסטיק" • "מחפש אותך" |  |
| השתתפות בסינגלים | "אני לא רוקד כשעצוב" • "מוכר הפרחים" • "מאחורי השער" • "בתוך עינייך" |  |
| --- | --- |
בקרת זהויות :  MusicBrainz release group: 99173c1f-8b11-4f01-9285-ad311e585c2d
חיים אבן חביב

| --- | --- |
 השכלה:  תלמוד, הלכה
 פטירה:  פאס
 מקום מגורים:  פורטוגל, פאס
 
 חתימה:   
 
רבי חיים אבן חביב היה מחכמי פורטוגל במאה ה-15. בשנת 1497, עם גירוש פורטוגל, היגר אל העיר פאס שבמרוקו. בשנת ה'רס"ה השלים את החיבור "ספר הבתים", בו מלאכת איסוף וסידור של אלפים מתשובות הרשב"א, לפי הנושאים שבהם הן עוסקות, הספר לא נדפס.
תולדות חייו ויצירתו

רבי חיים נולד לרבי משה אבן חביב. יש הסבורים כי אביו הוא רבי משה בן שם טוב אבן חביב, מחבר פורה בנושאי פילוסופיה, שירה ודקדוק עברי. כנראה בעת גירוש פורטוגל הוא קידש שם שמיים בעמידתו האיתנה על הנאמנות לדת היהודית, לנוכח מעשי הכפייה וההרג שביצעו השלטונות במקום. הוא חתם את "ספר הבתים" שסידר, בחרוז: ”הברכים אשר לא כרעו לבעל והאש והעצים סביב, הצעיר חיים בן לאדוני הר"ר משה ן' חביב זלה"ה”.